Document ID: /roh_data/filtered/fineweb-2-filterrobots_roh.jsonl.gz/46422

La regenza grischuna ha approvà la midada dal plan directiv en la Val Müstair e pussibilitescha uschia l'engrondiment dal territori da skis Minschuns. La Sportanlagen SA Val Müstair prevesa da realisar ina telecabina dad 1 kilometer dal vitg da Tschierv enfin tar la regiun da skis Minschuns.
Ussa sto la Confederaziun anc approvar l’adattaziun dal plan directiv chantunal. Quest pass è necessari, per che la regenza possia lura approvar la planisaziun locala e per che l’uffizi federal da traffic possia concessiunar la telecabina.
RR novitads 11:00